Protopopiatul Ortodox Bistrița organizează și în acest an cea de-a 14-a ediție a "Marşului pentru viaţă" iar tema propusă este: "Construim împreună Pentru Viață".
Acesta va debuta sâmbătă, 30 martie 2024, de la ora 14.00 în Piața Unirii nr. 9, în curtea Protopopiatului Ortodox din Bistrița.
Pr. dr. Emanuel Cristian VIDICAN, Secretarul Protopopiatului Ortodox Bistrița:
"Este un marş al mărturiei și al solidarităţii noastre, al bistriţenilor credincioşi care ne dorim ca viaţa și dreptul la viață, din momentul concepției, să învingă.
Potrivit credinței noastre străbune, fiecare om trebuie să fie conștient de unicitatea lui. Nicio ființă identică lui sau ei n-a trăit vreodată înainte ca ea să se nască, căci dacă s-ar fi născut cineva mai înainte identici cu noi, n-ar mai fi fost nevoie să existăm.
Noi credem cu tărie că este nevoie de o comunitate responsabilă și empatică pentru a ocroti femeia însărcinată, ca să poarte și să nască în cele mai bune condiții copilul, ca dar al lui Dumnezeu."
MARȘUL PENTRU VIAȚĂ este cel mai mare eveniment pro-viață organizat în România încă din anul 2008. An de an, numărul participanților și al localităților în care s-au organizat activități pro-viață în luna martie a crescut din ce în ce mai mult. Începând cu anul 2013, Marșul pentru viață a avut o temă inspirată din realitatea anului respectiv.